Ehsan Hadadi

| Mitalit | Mitalit | Mitalit |  |
| --- | --- | --- | --- |
|  Ehsan Hadadi |  Ehsan Hadadi |  Ehsan Hadadi |  |
Maa:   Iran
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | kiekonheitto |  |
| MM-kilpailut  | MM-kilpailut  | MM-kilpailut  |  |
|  Pronssia | Daegu 2011 | kiekonheitto |  |
| Aasian kisat  | Aasian kisat  | Aasian kisat  |  |
|  Kultaa | Doha 2006 | kiekonheitto |  |
|  Kultaa | Kanton 2010 | kiekonheitto |  |
|  Kultaa | Incheon 2014 | kiekonheitto |  |
|  Kultaa | Jakarta 2018 | kiekonheitto |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Incheon 2005 | kiekonheitto |  |
|  Kultaa | Amman 2007 | kiekonheitto |  |
|  Kultaa | Kanton 2009 | kiekonheitto |  |
|  Kultaa | Kōbe 2011 | kiekonheitto |  |
|  Kultaa | Bhubaneswar 2017 | kiekonheitto |  |
|  Kultaa | Doha 2019 | kiekonheitto |  |
Ehsan Hadadi (pers. ‏احسان حدادی‎, Ehsān Hadādi, s. 20. tammikuuta 1985 Teheran) on iranilainen kiekonheittäjä.
Hadadi harrasti lapsena käsipalloa. Hän heitti eräässä ottelussa pallon maalitolppaan sellaisella voimalla, että tolppa hajosi. Tämän seurauksena Hadadin opettaja kehotti häntä aloittamaan jonkun heittolajin harrastamisen.
Hadadi voitti Aasian juniorimestaruuden Ipohissa kesäkuussa 2004 heitettyään 1,75 kg:n kiekkoa ennätyksensä 62,24 m. Kuukautta myöhemmin hän voitti nuorten maailmanmestaruuden Grossetossa tuloksella 62,14. Kyseessä oli Iranin ensimmäinen kultamitali yleisurheilun MM-kilpailuissa.
Hadadi voitti miesten Aasian-mestaruuden Incheonissa syyskuussa 2005 tuloksella 65,25. Seuraavana vuonna hän voitti kultaa Aasian kisoissa Dohassa tuloksella 63,79 sekä sijoittui toiseksi maailmancupissa heitettyään 62,60. Vuonna 2007 Hadadi voitti Aasian-mestaruuden Ammanissa tuloksella 65,38. Osakan MM-kilpailuissa 2007 hän oli seitsemäs heitettyään 64,53.
Hadadi karsiutui 2008 Pekingin olympialaisten loppukilpailusta, mutta sijoittui kuudenneksi IAAF:n yleisurheilufinaalissa. Hän voitti Aasian-mestaruuden Kantonissa 2009 tuloksella 64,83. Seuraavana vuonna hän sai kultaa Kantonin Aasian kisoissa tuloksella 67,99 ja sijoittui kolmanneksi Splitin maanosien cupissa.
Hadadi voitti neljännen kerran peräkkäin Aasian mestaruuden Kobessa 2011 tuloksella 62,27. Hän sai saman vuoden Daegun MM-kilpailuissa pronssia viimeisen kierroksen heitollaan 66,08. Tämä oli Iranin kaikkien aikojen ensimmäinen mitali yleisurheilun aikuisten MM-kilpailuissa. Lontoon olympialaisissa 2012 hän saavutti Iranin ensimmäisen yleisurheilun olympiamitalin saatuaan hopeaa avauskierroksen heitollaan 68,18. Hän voitti kultaa Aasian kisoissa Incheonissa 2014 tuloksella 65,11. Hän karsiutui loppukilpailusta Pekingin MM-kilpailuissa 2015, Rio de Janeiron olympialaisissa 2016 ja Lontoon MM-kilpailuissa 2017. Vuonna 2017 hän voitti viidennen kerran Aasian-mestaruuden. Hän voitti neljännen kerran peräkkäin kultaa Aasian kisoissa Jakartassa 2018 tuloksella 65,71. Hän voitti kuudennen Aasian-mestaruutensa Dohassa 2019 tuloksella 65,95 Dohan MM-kilpailuissa 2019 Hadadi sijoittui seitsemänneksi tuloksella 65,16 m. Vuodelle 2021 siirretyissä Tokion olympialaisissa hän karsiutui loppukilpailusta.
Hadadi heitti ennätyksensä 69,32 m Tallinnassa 3. kesäkuuta 2008.